**Obrazloženje Općeg dijela (ostvareni prihodi i primici, rashodi i izdatci) i obrazloženje Posebnog dijela (po programima) Polugodišnjeg izvještaja o izvršenju proračuna Općine Kistanje za razdoblje od 01.siječnja do 30. lipnja 2024.g.**

 **PRIHODI I PRIMICI**

Zakonom o proračunu („Narodne novine“ broj 144/21) i Pravilnikom o polugodišnjem i godišnjem izvještaju o izvršenju proračuna („Narodne novine“ broj 85/23) propisana je obveza donošenja polugodišnjeg izvještaja o izvršenju proračuna.

Proračun Općine Kistanje za 2024. godinu donesen je na 18. sjednici Općinskog vijeća Općine Kistanje, održanoj 27. prosinca 2023. godine („Službeni glasnik Općine Kistanje“, broj 8/23.) a Prve izmjene i dopune Proračuna Općine Kistanje za 2024.g.donesene su na 20.sjednici održanoj 16.05.2024.g. („Službeni glasnik Općine Kistanje“, broj 3/24.)

Ukupni Prihodi i primici Proračuna Općine Kistanje za razdoblje od 1. siječnja do 30. lipnja 2024. godine iznose **885.391,32** eura, ukupni rashodi i izdaci **663.532,15** eura, te je u izvještajnom razdoblju ostavren višak od 221.859,17 EUR. Prihodi su povećanje ekonomske koristi u izvještajnom razdoblju u obliku priljeva novca a evidentiraju se na temelju nastanka događaja u trenutku priljeva novčanih sredstava. **Klasificiraju se na prihode poslovanja i prihode od prodaje nefinancijske imovine**. U izvještajnom razdoblju ostvareni su prihodi od prodaje nefinancijske imovine u ukupnom iznosu od 16.940,00 eura.

Od prihoda poslovanja ostvareni su prihodi od poreza, pomoći iz proračuna i inozemstva, prihodi od od imovine, prihodi od upravnih i administrativnih pristojbi, pristojbi po posebnim propisima i prihodi od donacija.

Prihodi od poreza ostvareni su u ukupnom iznosu od 87.090,05 eura a čine ih prihod od poreza na dohodak u iznosu od 64.568,97 eura , porez na imovinu u iznosu od 21.438,22 eura te porez na robu i usluge u iznosu od 1.082,86 eura.

Prihodi od pomoći iz proračuna i inozemstva ostvareni su u ukupnom iznosu od 674.449,27 eura, a čine ih iznos od 415.318,50 eura na sredstva fiskalnog izravnanja za prvih 6 mjeseci (Ministarstvo financija). Pomoć od Ministarstva znanosti i obrazovanja ostvarena je u iznosu od 23.862,00 eura , pomoć od Šibensko-kninske županije u iznosu od 779,74 eura , pomoć od FZOEU-a ostvarena je u iznosu od 23.900 eura , pomoć od HZZ-a za u iznosu od 12.589,03 eura (javni rad-financiranje plaće u punom iznosu za 4 radnika u punom radnom vremenu ) , pomoć Eu sredstva za projekt „Zaželi“ u iznosu od 198.000,00 eura.

Prihodi od imovine i to nefinancijske ostvareni su u iznosu od 32.632,51 eura. (prihod od iznajmljivanja poslovnog prostora). Prihodi od upravnih i administrativnih pristojbi, pristojbi po posebnim propisima ostvareni su u ukupnom iznosu od 4.194,51 euro, od toga su najznačajniji komunalni doprinos i komunalne naknade u iznosu od 4.146,82 eura.

Kapitalne donacije od neprofitnih organizacija –SNV ostvarene su u iznosu od 70.084,98 eura.

 **RASHODI I IZDACI**

**U strukturi izvršenih rashoda Općine Kistanje, vrijednosno su značajni rashodi poslovanja u iznosu od 542.892,74 eura te čine 42,50% godišnjeg plana.**

Rashodi za zaposlene ostvareni su u iznosu od 107.039,84, materijalni rashodi (naknadu troškova zaposlenicima, rashodi za energiju, materijal, usluge) u iznosu od 291.126,85 eura , financijski rashodi ostvareni su u iznosu od 4.306,99 eura (kamate na kredite i ostali financijski rashodi).

 Subvencije su isplaćene za rad trgovačkog društva Ruralni poduzetnički inkubator Krka Kistanje u iznosu od 30.000,00 eura. Subvencije se mogu isplatiti kao sredstva za poticanje proizvodnje ili pružanje usluga sudionicima u procesu stvaranja nove vrijednosti .

Rashodi za naknade građanima i kućanstvima se odnose na jednokratne pomoći za novorođeno dijete, sklapanje braka, sufinanciranje prijevoza učenika, itd. i iznose 52.882,80 eura te su provedeni sukladno planiranim programima.

U okviru izdataka za tekuće donacije, Općina Kistanje je vršila prijenos sredstava u ukupnom iznosu od 94.403,49 eura (udrugama građana koje djeluju na području Općine, donacije Osnovnoj školi Kistanje, HGSS-u , DVD sv. Juraj Kistanje, itd.) .

**Rashodi za nabavu nefinancijske imovine iznosili su ukupno 83.772,18 eura**

Od toga su rashodi za nabavu proizvodne dugotrajne imovine iznosili 57.664,89 eura , rashodi za dodatna ulaganja u nefinacijsku imovinu iznosila su 26.107,29 eura .

**PROGRAMI POSEBNOG DIJELA PRORAČUNA**

U Posebnom dijelu Polugodišnjeg izvještaja o izvršenju Proračuna Općine Kistanje za 2024. godinu rashodi su razvrstani po programima i aktivnostima .

**Program 01 Predstavnička i izvršna tijela**

A100101 Aktivnost: Predstavničko tijelo Ukupno planirano **18.327,23 EUR a izvršeno 8.262,73 EUR ili 45,00 %**

Ovim sredstvima financira se naknada za rad vijećnika, općinske manifestacije, izbori.

A100102 Aktivnost: Financiranje rada političkih stranaka i nezavisnih vijećnika Ukupno planirano **6.636,14 EUR** a izvršeno **1.816,51 EUR** ili 27,00 %.

**Program 02 Djelokrug rada mjesne samouprave**

A100201 Aktivnost: Redovna djelatnost mjesnih odmora. Ukupno planirana aktivnost **6.636,14 EUR , rashodi nisu realizirani.**

T100202 Aktivnost: Održavanje objekata mjesnih odbora. Ukupno planirana aktivnost **1.327,23 EUR , rashodi nisu realizirani.**

Ova sredstva osiguravaju se za aktivnosti, programe i materijalne rashode poslovanja mjesnih odbora.

**Program 03** **Osnovne funkcije Vijeća Srpske nacionalne manjine**

Ukupno planirana aktivnost **32.043,47 EUR a izvršeno 11.066,16 EUR ili 35,00 %.**

A100301 Naknade za rad vijeća srpske nacionalne manjine i tekuće donacije

**Program 04 Redovna djelatnost izvršnog čelnika**

A100401 Aktivnost: Redovna djelatnost izvršnog čelnika. Ukupno planirana aktivnost **66.466,24 EUR a izvršeno 30.421,26 ili 46,00 %.**

T100402 Aktivnost: Tekuća zaliha proračuna - sredstva nisu utrošena.

Sredstva su namijenjena za isplatu bruto plaće sa pripadajućim doprinosima za načelnika, reprezentacija za protokolarne aktivnosti , te tekuća pričuva proračuna.

**Program 05 Priprema i donošenje akata iz djelokruga tijela**

A100501 Aktivnost: Administrativno, tehničko i stručno osoblje. Ukupno planirano **299.135,42 EUR a izvršeno 162.078,95 EUR ili 54 %.**

Sredstva su namijenjena za plaće službenika i namještenika s pripadajućim doprinosima, ostali rashodi za zaposlene kao što su regres, božićnica, jubilarne nagrade, pomoći u slučaju bolesti ili smrti, darovi djeci i sl., te naknade za prijevoz zaposlenika na posao i s posla, rashodi za materijal i energiju, rashodi za usluge, tekuće donacije i sl.

**Program 06 Upravljanje imovinom**

A100601 Ukupno planirano **5.043,47 EUR, rashodi nisu realizirani.**

Opis: unaprjeđenje i očuvanje nekretnina u vlasništvu Općine, kroz redovno održavanje i ulaganje.

A100602 Aktivnost: naknade štete pravnim i fizičkim osobama Ukupno planirano **2.654,46 EUR , rashodi nisu realizirani.**

A100603 Aktivnost: Dodatna ulaganja na građevinskim objektima .Ukupno planirano **15.000,00 EUR** , rashodi su **18.057,29 EUR.**

**Program 07 Opremanje općinske uprave**

Ukupno planirano **7.299,75 EUR a realizirano 433,00 EUR ili 6%.**

A100701 Opremanje općinske uprave

**Program 08 Jačanje gospodarstva**

A100801 Aktivnost: Jačanje gospodarstva. Ukupno planirano **6.636,14 EUR , sredstva nisu utrošena.**

 A100802 Aktivnost: Ruralni Poduzetnički Inkubator Krka Kistanje. Ukupno planirano **43.134,91 EUR , sredstva utrošena u iznosu od 32.293,75 EUR ili 75 %.**

K100802 Aktivnost: EKO centar s tržnicom u Kistanjama. Ukupno planirano **65.567,33 EUR , sredstva su utrošena u iznosu od 5.836,78 EUR ili 9 %.**

**Program 09 Poticanje razvoja turizma**

A100901 Aktivnost: Poticanje razvoja turizma Ukupno planirano **22.692,82 EUR, sredstva su utrošena u iznosu od 12.075,00 ili 53 %.**

 A100902 Aktivnost: Prigodno uređenje naselja Ukupno planirano 2.654,46 EUR, sredstva nisu utrošena.

A100903 Aktivnost:Prigodne proslave-manifestacije Ukupno planirano 6.636,14 a utrošeno 2.186,03 EUR.

Sanacija, obnova i uređenje objekata u funkciji poticanja razvoja turizma, biciklističke staze, šetnice

**Program 10 Prostorno uređenje-planiranje**

A100101 Izmjena i dopuna prostornog plana uređenja **Ukupno planirano 50.000,00 EUR , Sredstva nisu realizirana.**

Ovim sredstvima financira se izrada prostorno planske dokumentacije.

**Program 11 Organiziranje i provođenje zaštite i spašavanja**

A100111 Aktivnost: Vatrogastvo . Planirano 66.361,00 EUR, realizirano 38.000,00 EUR ili 57,00 %.

Sredstva za financiranje Dobrovoljnog vatrogasnog društva Sv. Juraj Kistanje, plaće vatrogascima, održavanje i nabava opreme , održavanje vozila.

T100113 Aktivnost: Civilna zaštita. Planirano 6.636,14 EUR, realizirano 1.500,00 EUR ili 23,00 %.

Uspostava i unaprjeđenje sustava civilne zaštite kroz izradu stručne dokumentacije.

 **Program 12 Održavanje komunalne infrastrukture**

T100121 Aktivnost: Održavanje cesta i drugih javnih površina. Ukupno planirano 31.189,86EUR a utrošeno 19.464,06 EUR ili 62,00 %.

Održavanje nerazvrstanih cesta.

T1001202 Aktivnost: Održavanje groblja i drugih javnih površina. Ukupno planirano 426.001,09 EUR a utrošeno 108.350,10 ili 25,00 %.

Zakonska osnova: Zakon o komunalnom gospodarstvu, Program održavanja komunalne infrastrukture za 2024. godinu.

Sredstva utrošena za održavanje, čišćenje i uređenje javnih površina , groblja., sakupljanje i odvoženje otpada.

**Program 13 Javni radovi**

T100131 Aktivnost: Zaštita okoliša Ukupno planirano **19. 276,17 EUR a utrošeno 7.327,81 EUR ili 38,00 %..**

Sredstva su namijenjena za zaposlene u Programu Javnih radova , materijalne rashode, osposobljavanje za rad itd. Program se provodi u suradnji s HZZ-om.

**Program 14 Održavanje javne rasvjete**

T100141 Aktivnost: Održavanje javne rasvjete .Ukupno planirano 118.786,91 EUR a utrošeno 34.916,27 EUR ili 29,00 %.

T100142 Aktivnost: Fotonaponski paneli/ instalacija bežičnog interneta .

Ukupno planirano 26.544,56 , sredstva nisu utrošena.

**Program 15 Razvoj i upravljanje sustava vodoopskrbe, odvodnje i zaštite voda**

T1001501 Razvoj i upravljanje sustava vodoopskrbe, odvodnje i zaštite voda.

 **Ukupno planirano 24.553,72 EUR a utrošeno 6.286,25 EUR.**

Održavanje kanalizacijskog sustava, čišćenje septičkih jama, spajanje na vodovodnu mrežu-plaćanje priključka

**Program 16 Zaštita okoliša**

K1001601 Zaštita okoliša **Ukupno planirano 53.089,12 EUR a realizirano 29.875,00 EUR ili 56,00 %.**

Provođenje aktivnosti edukacije stanovništva, nabava spremnika za odvojeno prikupljanje otpada.

**Program 17 Zbrinjavanje i gospodarenje otpadom**

A1001701 Zbrinjavanje i gospodarenje otpadom **Ukupno planirano 6.768,86 EUR, sredstva nisu utrošena.**

Aplikacija za prijavu projekta sanacije odlagališta i izrada dokumentacije za provedbu natječaja za izvođenje radova na sanaciji zatvorenog odlagališta u Macurama. Nabava nije provedena jer se još rješavaju imovinsko-pravni odnosi.

**Program 18 Komunalna infrastruktura-izgradnja -izgradnja nerazvrstanih cesta, puteva ,ulica i drugih prometnih površina**

T1001801 Komunalna infrastruktura-izgradnja nerazvrstanih cesta, puteva ,ulica i drugih prometnih površina.  **Ukupno planirano 219.269,83 EUR a sredstva nisu utrošena.**

Aktivnosti vezane za izgradnju i održavanje komunalne infrastrukture sukladno Programu građenja.

**Program 19 Izrada projektne dokumentacije**

K1001901 Izrada projektne dokumentacije i geodetsko-katastarske usluge Planirano ukupno 46.452,98 EUR, utrošeno 12.672,50 EUR ili 27,00 %.

K1001908 Projektiranje Dječjeg vrtića u Kistanjama. Planirano 35.000,00 EUR, utrošeno 8.447,51 EUR ili 24 %.

K1001904 Projektiranje stare osnovne škole u Ivoševcima i bivšeg zadružnog doma. Planirano 663,61 EUR, sredstva nisu utrošena.

**Program 20 Predškolski odgoj i obrazovanje**

A100201 Aktivnost: Program male škole.  **Ukupno planirano 24.128,97 EUR a izvršeno 14.660,00 EUR ili 61,00 %.**

Provedba predškolskog odgoja, unaprjeđenje uvjeta za predškolski odgoj i obrazovanje , suradnja s Osnovnom školom Kistanje, provedba igraonica za djecu sukladno Programu javnih potreba predškolskog odgoja i obrazovanja.

**Program 21 Osnovno i srednjoškolsko obrazovanje i visokoškolsko obrazovanje**

A100211 Obrazovanje **Ukupno planirano 69.679,47 EUR a utrošeno 43.815,04 EUR ili 63,00 %.**

Sredstva utrošena na sufinanciranje prijevoza učenicima srednjih škola u županiji i donacije Osnovnoj školi.

**Program 22 Poticanje mjera demografske obnove**

A10022 Aktivnost: Potpore za novorođenu djecu i potpore za sklapanje braka . **Ukupno planirano 19.908,24 EUR a realizirano 10.617,76 EUR ili 53,00 %.**

Potpore za novorođenu djecu i potpore za sklapanje braka za stanovnike s prebivalištem na području općine. Sukladno programu socijalnih i drugih potreba Općine Kistanje.

**Program 23 Promicanje kulture**

A1002301 Manifestacije u kulturi **Ukupno planirano 29.199,02 EUR a realizirano 20.200,00 EUR ili 69,00 %.**

Sredstva za provedbu programa udruga , pomoć vjerskim zajednicama, ulaganja u zaštitu kulturne baštine te očuvanje i promociju kult. i povijesnih vrijednosti. .Sukladno programu javnih potreba u kulturi općine Kistanje.

**Program 24 Razvoj sporta i rekreacije**

A100240 Aktivnost: Osnovna djelatnost sportskih udruga. Ukupno planirano 78.503,97 EUR a realizirano 15.936,14 EUR ili 20,00 %.

Aktivnosti vezane za razvoj tjelesne kulture i sporta, unaprjeđenje dostupnosti sportsko rekreacijskih sadržaja, poticanje razvoja sporta i rekreacije, uređenje javnih igrališta. Sukladno programu javnih potreba sporta za Općinu Kistanje.

**Program 25 Prevencija kriminaliteta u zajednici**

**A100251 Aktivnost :Prevencija kriminaliteta u zajednici Ukupno planirano 663,61 EUR, rashoda nije bilo.**

**Program 26 Socijalna skrb**

A100261Pomoć u novcu pojedincima .Planirano 13.272,28 EUR, nije bilo rashoda.

A100263 Projekt financiran od nacionalnih i EU sredstava „Zaželi“ - Pomoć starim i nemoćnim osobama u kući, planirano 396.000,00 a utrošeno 865,00 EUR.

 **Program 27 Zaštita, očuvanje i unaprjeđenje zdravlja**

A100271 **Aktivnost: Zdravstvo** **Ukupno planirano 16.176,74 EUR, a izvršeno 6.071,25 EUR ili 38,00 %.**

Deratizacija, dezinsekcija i veterinarsko-zdravstvene usluge, usluge zbrinjavanje pasa i sufinanciranje sterilizacije pasa i mačaka, provođenje godišnjih programa deratizacije i dezinsekcije.

|  |  |
| --- | --- |
| **POSEBNI IZVJEŠTAJI U POLUGODIŠNJEM IZVJEŠTAJU O IZVRŠENJU PRORAČUNA OPĆINE KISTANJE** **ZA RAZDOBLJE OD 1. SIJEČNJA DO 30. LIPNJA 2024. G.** **Izvještaj o korištenju proračunske zalihe** Odlukom o izvršavanju Proračuna Općine Kistanje za 2024. godinu propisano je da općinski načelnik koristi sredstva proračunske zalihe .Sredstva proračunske zalihe Proračuna Općine Kistanje planirana su u iznosu od 1.327 ,23 eura, a za razdoblje 01-06/2024. g. nisu korištena. **Izvještaj o zaduživanju na domaćem i stranom tržištu novca** |  |

 Općina Kistanje ugovorila je dozvoljeno prekoračenje po poslovnom računu u iznosu od 79.633,69 eura kod ERSTE&STEIERMÄRKISCHE BANK D.D.

**Izvještaj o korištenju sredstava fondova Europske unije**

Općina Kistanje sklopila je ugovor o dodjeli bespovratnih sredstava za projekt "Naša zajednica-Naša kuća -faza II“ iz programa Zaželi, a koji je potpisan s Ministarstvom rada, mirovinskoga sustava, obitelji i socijalne politike i Hrvatskim zavodom za zapošljavanje s ukupnom vrijednosti od 990.000,00 EUR. Projekt je započeo provedbu, primljeno je 22 pružatelja usluga pomoći u kući , skrbi se o 132 korisnika usluge programa, te je na projektu zaposlena jedna Voditeljica. U proračun Općine Kistanje u izvještajnom razdoblju uplaćeno je 198.000,00 EUR predujma.

**Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

Jedinice lokalne i područne (regionalne) samouprave u svojim glavnim knjigama iskazuju rashode na temelju nastanka poslovnog događaja (obveza) i u izvještajnom razdoblju na koje se odnose, neovisno o valuti plaćanja. Ukupno nedospjele na dan 30.06.2024.g. iznose 54.131,50 EUR.

U izvještajnom razdoblju nedospjele obveze se dijele na rashode poslovanja u ukupnom iznosu od 42.106,85 eura , na rashode za nefinancijsku imovinu u ukupnom iznosu od 6.874,65 eura i obveze za financijsku imovinu od 5.150,00 EUR.

Nedospjele obveze za rashode poslovanja sastoje se od obveza za zaposlene u iznosu 23.311,19 eura, obveze za materijalne rashode (energija, uredski materijal, održavanje) od 10.560,35 eura, obveze za financijske rashode u iznosu od 1.630,86 eura, obveze za naknade građanima i kućanstvima u iznosu od 2.607,25 eura i obveza za predujmove u iznosu od 3.997,20 eura.

Nedospjele obveze za nabavu nefinancijske imovine sastoje se od obveza za komunikacijsku opremu u iznosu od 3.026,99 eura, obveza za računalne programe u iznosu od 1.302,34 eura i obveza za ostalu imovinu od 2.545,32 eura. Nedospjele obveze za financijsku imovinu odnose se na kamate za korištenje okvirnog kredita u iznosu od 5.150,00 EUR.

**Izvještaj o danim jamstvima i plaćanjima po protestiranim jamstvima**

Općina Kistanje nije davala jamstva niti je bilo plaćanja po protestiranim jamstvima.

KLASA: 400-04/24-01/03

URBROJ: 2182-16-01-24-2 OPĆINSKO VIJEĆE OPĆINE KISTANJE

Kistanje, 13. rujna 2024.g. Predsjednik vijeća Marko Kardum